Tiltalte for overtrædelse af Bekendtgørelse nr. 1336 af 15. december 2004 om rekreativt fiskeri i salt -og ferskvand samt redskabsfiskeri mv. i ferskvand § 16, stk. 1 jf. § 43, nr. 1 jf. nu bkg. 1199-... Vis mere
Ret: Retten i Randers (1. instans)
Faggruppe: Straffesag — Øvrige straffesager
Sagsemner: Fiskeri, miljø, landbrug og jagt;
Strafferetlige sanktioner og andre foranstaltninger;

/

RETTEN I RANDERS

D O M

afsagt den 4. november 2009

Rettens nr. 30-1758/2009
Politiets nr. 4200-89170-00023-08

Anklagemyndigheden
mod
Tiltalte
cpr-nummer Født 1962

Anklageskrift er modtaget den 27. maj 2009.

Tiltalte er tiltalt for overtrædelse af

Bekendtgørelse nr. 1336 af 15. december 2004 om rekreativt fiskeri i salt -og
ferskvand samt redskabsfiskeri mv. i ferskvand § 16, stk. 1 jf. § 43, nr. 1 jf. nu
bkg. 1199-2008 § 17, stk. 1 jf. § 47, stk. 1, nr. 1 ved den 30. august 2008 kl.
09.05 i Randers Fjord øst for Randers Havn pos. Wgs. 84 datum N 56 27 793
E 10 06 161 at have drevet lystfiskeri med line slæbende efter et fartøj, der var
fremdrevet ved motorkraft, uagtet fiskeriet blev drevet 25 me-ter fra
lavvandslinien ved sydbredden.

Påstande

Anklagemyndigheden har nedlagt påstand om bødestraf.

Anklagemyndigheden har endvidere nedlagt påstand om, at tiltalte i medfør af
fiskerilovens § 59a frakendes retten til at udøve lyst - og fritidsfiskeri i en af
retten fastsat periode.

Tiltalte har erkendt sig skyldig men påstået frifindelse for påstanden om fra-
kendelse af retten til at drive lyst- eller fritidsfiskeri.

Sagens oplysninger

Tiltalte har forklaret, at han har fisket fra land i mange år. Den 30. august 2008
deltog han i en fiskekonkurrence. Han havde lånt en båd, som han måske ville
købe. Han sejlede til Dronningborg Bredning og fiskede fra stillestående båd.
Derefter ville han over på den anden side af fjorden til Kronjyden og fiske der.
På vej derover, havde han linen ude. Han havde ik-ke tænkt på, at der kunne
være ulovligt. Han vidste godt, at der var regler for dørgefiskeri, men kendte
ikke den afstand, man skulle være fra land.

Std 75271



/

Side 2/3

Vidne har forklaret, at han stoppede tiltalte. Der var to personer med i tiltaltes
båd. Der var en line efter båden. Han spurgte, hvis line det var. De var 25
meter fra bredden.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til en bøde på 2.500 kr., jf. bekendtgørelse nr. 1199 af 11.
december 2008 § 47, jf. § 17.

Forvandlingsstraffen fastsættes som nedenfor bestemt.

Efter fiskerilovens § 59 a, stk. 1, kan den som udøver lyst-eller fritidsfiskeri
ved dom for strafbart forhold i tilfælde af grov eller gentagen overtrædelse af
de for lyst- eller fritidsfiskeri gældende regler frakendes retten til at udøve
dette fiskeri i en periode på op til 1 år.

Bestemmelsen blev indsat i loven ved lov nr. 317 af 31. marts 2007 med ik-
rafttræden den 1. juni 2007.

Af forarbejderne til loven fremgår blandt andet følgende:

"...I ovenstående skema er angivet eksempler på en række overtrædelser, som
forudsættes normalt at blive vurderet som grove. Disse overtrædelsesty-per
fremgår af skemaet, hvor der er anført et "+" i sidste kolonne, hvilket betyder,
at en sådan overtrædelse forudsættes normalt at medføre såvel en bøde som et
forbud mod udøvelse af lyst- og fritidsfiskeri i en periode på op til 1 år.
Eksempler på overtrædelsestyper, der forudsættes normalt at blive vurderet
som grove er: Fiskeri i fredningsbælte med faststående redskaber,
trollingfiskeri inden for 100 meter fra kystlinien, fritidsfiskeri med 5 garn el-
ler flere garn, ulovlig omsætning af fangst. Eksempler på overtrædelsesty-per,
der forudsættes normalt ikke at blive vurderet som grove er: Fritidsfis-keri
med 4 garn og manglende afmærkning af et redskab. Afgrænsningen af,
hvilke overtrædelsestyper der efter forslaget vurderes som grove, er baseret
på, at disse overtrædelsestyper normalt er forbundet med en rimelig klar vi-
den hos overtræderen om, at fiskeriet sker i strid med reglerne, samt ud fra en
vurdering af, at der er tale om overtrædelsestyper, som medfører skade på
fiskebestande, som udgør grundlaget for udøvelse af rekreativt fiskeri..."

Trolling/dørgefiskning indenfor 100 meter fra lavvandslinien er således an-
ført som en af de overtrædelser, der normalt anses for grov og kan medføre
frakendelse af retten til at drive lyst-eller fritidsfiskeri i en periode.

Tiltalte var imidlertid ikke bekendt med reglerne. Han plejede ikke at fiske



/

Side 3/3

fra båd og han dørgefiskede kun, mens båden var på vej over fjorden fra et
fiskested til et andet.

Rette finder herefter ikke, at overtrædelsen er af en sådan grovhed, at tiltalte
skal frakendes retten til at drive lyst- eller fritidsfiskeri i en periode.

Thi kendes for ret:

Tiltalte skal betale en bøde på 2.500 kr.

Forvandlingsstraffen for bøden er fængsel i 6 dage.

Tiltalte skal betale sagens omkostninger.

Dommer